شعر شعبي عراقي
العراق يتميز بشعره الشعبي فيكون شعرا قريبا من القلب و له وقع طيب على مسامع
الاخرين , تحدث الشعر الشعبي العراقي عن مواضيع عدة ظأهمها الفراق :
يغيابك حبيبي اشلون اصبر الروح
يا حال اليظل على حالي من تروح
جرحك بالكلب داويته بس ما طاب
وبطاري السفر زيدت قلبي اجروح
ما انساك لو سافرت عشر اسنين
وشوكت ما ترد باب القلب مفتوح
يمي انته واحس بيك ابعيد
وابد ما فكرت يجي يوم مني اتروح
صحيح اني كتلك سوي كلشي اتريد
بس على البعد كتلكهذا ما مسموح
النفس انته الاشمه ولو تروح شلون
شلونا تريد اعيش اني بلياك
واني اشتاقلك من انته موجود
من تبتع اظل لصبح ما انام
واذا ما تصدك نجوم السما شهود
اموت اني بغيابك لمن تروح
لن حبك بكلبي ماله حدود
يوم التسافر احجز لشخصين
لان ميم بالميه وياك قلبي ايروح
وشما تبتعد خليه دوم وياك
احس ما يظل بروحي بس مذبوح
شيبفالي بحياتي وانته ماموجود
بس هم واذيه والم وجروح
رسمك كمت اشوفه من اغمض العيون
ولو يعمن عيوني ما اضنه يروح
ما اريد احظنك لو صار الوداع
لان من اهدك تطلع الروح
عشكتك وادري اتعب ابحبك
رضيت بقسمتي وملهوفه تدريني
اريد اكضي العمر وياك
تدري انت بغيابك حيل تاذيني
عيني الما تشوفك تنعمي وللدوم
لان انت حبيبي فرحة اسنيني
تعال وخل اضمك حيل يهواي
وار يد ابكل حنانك انت تحويني
تعال وخل نطفي الفركه والنار
وعلى صدرك انام الليل خليني
طويناها صفحتك ونتهه الموضوع
فعل ماضي صفيت وخلصت المده
اشتتوقع ابوس اجدامك من تروح
واسحك كبريائي واطلب النجده
صح جدمي عثر من شفت طولك لاح
لاكن مانخيتك من طحت عمده
توجيت اعله جرحي وماطلبت العون
لان ادري اليطيح اجفوفه لتسنده
صح الكمر اكبر ونجوم ازغار
بس تحله السمه مو بالكمر وحده
واذا ساكت تره مو لان ماكو السان
مرات الصمت من الحجي ابده
و في سطور أخرى لقصيدة أخرى تحكي الام عاشق عراقي :
بعد لاتسال علية...وبعد ما اسال عليك
بعد مالك غرض بية ...وبعد مالي غرض بيك
بعد ايدك عن ادية ...مو قليل الصار بية
انتة من ايدك جبتها ... سوالفك عمت علية
انت مو يمي احسك ... مايهمك غير نفسك
...انت مو مثلي تعاني ...ما تحبني انت اناني
ماكو داعي وياك ابقى...يجوز عندك محب ثاني
ماكو داعي المن اجيك...بعد مالي غرض بيك
اعترف جنت انا احبك ...وسهرت لجلك ليالي
ردت احط كلبي على كلبك ...لجن كلبك طلع خالي
انا دايخ بيك اهمن ... وانت جدا لا ابالي
كلبي من عرقة شلعتة...عود شايف روحك انتة
اكو واجد من حلاتك ...وبيهم احلى من صفاتك
صح حلو وتخبل انتة ...وهوة مو كل حلو زين
روحي تشبك على روحك...وفرق عن شبك الادين
بشوفتك خلصت عيني ... وكمت احس ماعندي عين
وياك ابقى مستحيل ... لازم اختار البديل
اذا لازم انسحب ... بلكي اشوفلي محب
وانتة بلكي تشوف غيري... وتنسعد يابن الحلال
وبلكي تدخل قفص ثاني...وتشوف بية راحة البال
راح اكلك روح عني ...وبعد ما اكلك تعال
ماكو داعي نضل سوية ... مو شبعنة من الاذية
الدنيا بيها هواي غيري... الدنيا مليانة بنات
يل جنت حاضر بكلبي ... تسجلت وي الغياب
شوف حالك وستراح ... كافي خل ننسة الجراح
كافي رحمة لوالديك ... اللة لا يرضى عليك
بعد مالك غرض بية ...وبعدمالي غرض بيك
بعدني اشتــاقلك والــدم احســه يـفور
يمته بــرمش عيــنك تــطفه نيــرانـــي
يــلسـاحرنـي حبك وبعدك معذب الحال
شــوكت بيـك أنــجمع وانساهن أحـزاني
تــايه مــنشــده ضيعـــت مـــــني الــراي
ومـــن كــد مــا أفكر تــــاه عـــنوانـــــــي
اســهرلـــك لــــيالي واحســب النجمات
تعـــب حتـــى الظــلام وصــاح شمــتاني
مــا يدريــني عـــاشـك فــاكد الــمحبــوب
ومـــايـدري الــجرالــي وذبــل الــــوانــــي
أحـــلفـك بالليــالي الــبيــها كلبي ارتاح
تـــعـال وخـــل نـــرد مــــن أول وثــــانـي
شوصـــفلــك عذابي اشكال يابو اشكال
ومــن يوم الــرحت مــا وردت أغـــصاني
اتــاني أبــاب هــجــرك من خطيت بعيد
وثبت حتى خيالي خاف تكول ماجاني
ومن كـــد مــا اتاني شوكت لــيه تعود
غـــيرولي الاســم صــاحوليالــمتانيشعر شعبي عراقي